Návrh nariadenie rady, ktorým sa upravujú korekčné koeficienty uplatniteľné na odmeny a dôchodky úradníkov a ostatných zamestnancov Európskej únie /* KOM/2010/0215 v konečnom znení - NLE 2010/0117 */





[pic] | EURÓPSKA KOMISIA | Brusel, 6.5.2010 KOM(2010)215 v konečnom znení 2010/0117 (NLE) Návrh NARIADENIE RADY, ktorým sa upravujú korekčné koeficienty uplatniteľné na odmeny a dôchodky úradníkov a ostatných zamestnancov Európskej únie DÔVODOVÁ SPRÁVA KONTEXT NÁVRHU - Dôvody a ciele návrhu V súlade s článkom 4 prílohy XI k služobnému poriadku sa v prípade podstatnej zmeny životných nákladov v období medzi júnom a decembrom na základe údajov poskytnutých Eurostatom a so zreteľom na odhad vývoja kúpnej sily počas aktuálneho sledovaného ročného obdobia priebežne upravujú odmeny a dôchodky podľa článku 65 ods. 2 služobného poriadku. Ak je potrebný návrh Komisie, zašle sa Rade najneskôr v druhej polovici apríla. - Všeobecné informácie V súlade s článkom 6 prílohy XI k služobnému poriadku sa uvedené úpravy vykonajú pre všetky miesta (vrátane Bruselu) vtedy, ak sa v Bruseli dosiahne prah citlivosti. Ak sa tento prah citlivosti nedosiahne, vykonajú sa úpravy len pre tie miesta, kde bol prah citlivosti prekročený. V súlade s článkom 7 prílohy XI k služobnému poriadku výška úpravy zodpovedá bruselskému medzinárodnému indexu, ktorý je v prípade potreby vynásobený polovicou predpokladaného špecifického ukazovateľa, ak je táto hodnota záporná. Špecifickým ukazovateľom sa merajú zmeny v čistých odmenách štátnych zamestnancov v ústredných štátnych správach jednotlivých členských štátov po odpočítaní inflácie. Eurostat vypočítal tento ukazovateľ na základe informácií, ktoré mu poskytlo osem členských štátov uvedených v článku 1 ods. 4 prílohy XI k služobnému poriadku. Bruselským medzinárodným indexom sa merajú zmeny životných nákladov úradníkov Európskej únie v Bruseli. Eurostat tento index stanovil na základe informácií od belgických orgánov. Korekčné koeficienty sa rovnajú pomeru medzi príslušnou ekonomickou paritou a výmenným kurzom ustanoveným v článku 63 služobného poriadku, vynásobeným v prípade, ak sa v Bruseli nedosiahne prah úpravy, výškou úpravy. Ekonomické parity v prípade odmien určujú ekvivalenciu kúpnej sily odmien v Bruseli, ako referenčnom meste, a odmien v ostatných miestach výkonu práce. Eurostat tieto parity vypočítal po dohode s vnútroštátnymi štatistickými úradmi. Ekonomické parity v prípade dôchodkov určujú ekvivalenciu kúpnej sily dôchodkov vyplácaných v Belgicku ako referenčnej krajine a dôchodkov vyplácaných v ostatných krajinách bydliska. Eurostat tieto parity vypočítal po dohode s vnútroštátnymi štatistickými úradmi. - Existujúce ustanovenia v oblasti návrhu Tento návrh predstavuje dodatočný návrh k návrhu, ktorý sa každoročne predkladá v súvislosti s úpravou odmien a dôchodkov. - Súlad s inými politikami a cieľmi Únie Neuplatňuje sa. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVU - Konzultácie so zainteresovanými stranami Použité metódy konzultácie, hlavné sledované sektory a všeobecný profil respondentov Prvky návrhu boli prekonzultované so zástupcami zamestnancov v súlade s platnými postupmi. Zhrnutie získaných odpovedí a spôsob, akým boli zohľadnené V návrhu sa zohľadňujú stanoviská konzultovaných strán. - Získavanie a využívanie odborných posudkov Externé odborné posudky neboli potrebné. - Hodnotenie vplyvu - Cieľom tohto návrhu je upraviť odmeny a dôchodky podľa platných právnych predpisov. - Iná alternatíva nie je na základe platných právnych predpisov uskutočniteľná. PRÁVNE PRVKY NÁVRHU - Zhrnutie navrhovaného opatrenia V súlade s článkom 4 prílohy XI k služobnému poriadku je cieľom navrhovaných opatrení upraviť odmeny na tých miestach, kde nastala podstatná zmena životných nákladov. Výška zmeny životných nákladov v Bruseli, vyjadrená bruselským medzinárodným indexom a zaznamenaná v období od júna do decembra predchádzajúceho roka, je 0,6 %. Zmeny životných nákladov mimo Belgicka a Luxemburska počas sledovaného obdobia sa zisťujú pomocou implicitných indexov vypočítaných Eurostatom. Tieto indexy sa vypočítajú vynásobením bruselského medzinárodného indexu zmenou ekonomickej parity. Prah citlivosti pre obdobie dvanástich mesiacov je 7 % (3,5 % pre obdobie 6 mesiacov). Implicitný index uplatniteľný na odmeny presahuje prah citlivosti v týchto krajinách alebo miestach: - Lotyšsko -5,8 %, - Litva -4,0 %. Implicitný index uplatniteľný na dôchodky presahuje prah citlivosti v týchto krajinách alebo miestach: - Lotyšsko -4,8 %. Výška priebežnej úpravy zodpovedá bruselskému medzinárodnému indexu, ktorý je v prípade potreby vynásobený polovicou predpokladaného špecifického ukazovateľa, ak je táto hodnota záporná. Predpokladaný špecifický ukazovateľ je -0,2 %, takže výška priebežnej úpravy je 0,5 % . Korekčné koeficienty sa rovnajú pomeru medzi príslušnou ekonomickou paritou a výmenným kurzom vynásobeným v prípade, ak sa v Bruseli nedosiahne prah úpravy, výškou priebežnej úpravy. Tieto korekčné koeficienty nadobúdajú účinnosť 1. januára. Pre tie krajiny a miesta, kde je implicitný index vyšší ako 6,3 %, však nadobúdajú účinnosť 16. novembra. Pre tie krajiny a miesta, kde je implicitný index vyšší ako 12,6 %, nadobúdajú účinnosť 1. novembra. S účinnosťou od 1. januára 2010 sú teda korekčné koeficienty uplatniteľné na odmeny v tých krajinách a miestach, v ktorých je uvedený prah prekročený, takéto: - Lotyšsko 79,6, - Litva 73,4. Korekčné koeficienty uplatniteľné na prevody vykonané zo strany úradníkov a ostatných pracovníkov do tých krajín a miest, v ktorých je uvedený prah prekročený, sú takéto: - Lotyšsko 73,3. Podľa druhého pododseku článku 20 ods. 1 prílohy XIII k služobnému poriadku je minimálny korekčný koeficient uplatniteľný na dôchodky 100. Preto zostávajú korekčné koeficienty uplatniteľné na dôchodky nezmenené. - Právny základ Právnym základom je služobný poriadok a najmä jeho príloha XI. - Zásada subsidiarity Návrh sa týka oblasti, ktorá patrí do výlučnej právomoci Únie. Zásada subsidiarity sa teda neuplatňuje. - Zásada proporcionality Návrh je v súlade so zásadou proporcionality z týchto dôvodov: - v prílohe XI k služobnému poriadku sa ustanovuje nariadenie Rady, - finančné zaťaženie vyplýva priamo z uplatnenia metódy úpravy stanovenej v služobnom poriadku. - Výber nástrojov Navrhovaný (-é) nástroj (-e): nariadenie. Iné nástroje by neboli primerané z týchto dôvodov: - V prílohe XI k služobnému poriadku sa ustanovuje nariadenie Rady. VPLYV NA ROZPOČET Vplyv úpravy odmien a dôchodkov na správne výdavky a príjmy je podrobne opísaný v priloženom finančnom výkaze. 2010/0117 (NLE) Návrh NARIADENIE RADY, ktorým sa upravujú korekčné koeficienty uplatniteľné na odmeny a dôchodky úradníkov a ostatných zamestnancov Európskej únie RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Protokol o výsadách a imunitách Európskej únie, a najmä na jeho článok 12, so zreteľom na Služobný poriadok úradníkov Únie a podmienky zamestnávania ostatných zamestnancov Únie, ustanovený nariadením Rady č. 31 (EHS), č. 11 (ESAE)[1], a najmä na články 64, 65 ods. 2 služobného poriadku a prílohy VII, XI a XIII k uvedenému služobnému poriadku, ako aj na prvý odsek článku 20, článok 64 a článok 92 podmienok zamestnávania ostatných zamestnancov, so zreteľom na návrh Európskej komisie, keďže: 1. V Lotyšsku a v Litve sa v období od júna do decembra 2009 výrazne znížili životné náklady, a preto by sa mali upraviť korekčné koeficienty, ktoré sa uplatňujú na odmeny úradníkov a ostatných zamestnancov. PRIJALA TOTO NARIADENIE: Článok 1 S účinnosťou od 1. januára 2010 sa korekčné koeficienty uplatniteľné podľa článku 64 služobného poriadku na odmeny úradníkov a ostatných zamestnancov pracujúcich v nasledujúcich krajinách alebo na nasledujúcich miestach stanovujú takto: - Lotyšsko 79,6, - Litva 73,4. Článok 2 S účinnosťou od prvého dňa mesiaca nasledujúceho po uverejnení tohto nariadenia v Úradnom vestníku Európskej únie sú korekčné koeficienty uplatňujúce sa na základe článku 17 ods. 3 prílohy VII k služobnému poriadku na prevody vykonané úradníkmi a ostatnými zamestnancami takéto: - Lotyšsko 73,3. Článok 3 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda LEGISLATÍVNY FINANČNÝ VÝKAZ 1. NÁZOV NÁVRHU: Nariadenie Rady, ktorým sa upravujú korekčné koeficienty uplatniteľné na odmeny a dôchodky úradníkov a ostatných zamestnancov Európskej únie. 2. RÁMEC ABM / ABB Príslušné oblasti politiky a súvisiace činnosti: Návrh sa môže týkať všetkých oblastí a činností. 3. ROZPOČTOVÉ POLOŽKY 3.1. Rozpočtové položky [prevádzkové položky a súvisiace položky technickej a administratívnej pomoci (predtým položky B..A)] vrátane ich názvov: Výdavky: XX.01.01.01 Komisia a kapitola 11 Ostatné inštitúcie. Príjmy: 400 − Výnosy z daní odvádzaných z platov, miezd a príspevkov úradníkov, ostatných zamestnancov a poberateľov dôchodku, 404 − Výnosy z mimoriadneho odvodu z platov členov inštitúcie, úradníkov a ostatných zamestnancov v aktívnom služobnom pomere, 410 − Príspevky zamestnancov do systému dôchodkového zabezpečenia. 3.2. Trvanie akcie a finančného vplyvu: Bez časového obmedzenia. 3.3. Rozpočtové charakteristiky: Rozpočtová položka | Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade | XX.01.01.01 a kapitola 11 | Nepovinné | Nedif.[2] | NIE | NIE | NIE | č. [5] | 4. ZHRNUTIE ZDROJOV 4.1. Finančné zdroje 4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP) v mil. EUR (zaokrúhlené na 3 desatinné miesta) Druh výdavkov | Oddiel č. | Rok 2010 | 2011 | 2012 | 2013 | 2014 | 2015 a nasl. | Spolu | Prevádzkové výdavky[3] | Viazané rozpočtové prostriedky (VRP) | 8.1. | a | Platobné rozpočtové prostriedky (PRP) | b | Administratívne výdavky zahrnuté v referenčnej sume[4] | Technická a administratívna pomoc (NRP) | 8.2.4. | c | CELKOVÁ REFERENČNÁ SUMA | Viazané rozpočtové prostriedky | a+c | Platobné rozpočtové prostriedky | b+c | Administratívne výdavky nezahrnuté v referenčnej sume[5] | Ľudské zdroje a súvisiace výdavky (NRP) | 8.2.5. | d | -0,100 | -0,100 | -0,100 | -0,100 | -0,100 | -0,100 | Neuvedené | Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6. | e | Celkové orientačné finančné náklady na akciu | VRP vrátane nákladov na ľudské zdroje spolu | a+c+d+e | -0,100 | -0,100 | -0,100 | -0,100 | -0,100 | -0,100 | Neuvedené | PRP vrátane nákladov na ľudské zdroje spolu | b+c+d+e | -0,100 | -0,100 | -0,100 | -0,100 | -0,100 | -0,100 | Neuvedené | Údaje o spolufinancovaní Neuplatňuje sa. 4.1.2. Zlučiteľnosť s finančným plánovaním X Návrh je zlučiteľný s platným finančným plánovaním. ( Návrh si vyžaduje zmenu v plánovaní príslušnej výdavkovej kapitoly vo finančnom výhľade. ( Návrh si môže vyžadovať uplatnenie ustanovení medziinštitucionálnej dohody[6] (t. j. nástroj flexibility alebo revíziu finančného výhľadu). 4.1.3. Finančný vplyv na príjmy ( Návrh nemá žiadne finančný vplyv na príjmy. X Návrh má finančný vplyv na príjmy, a to s týmto účinkom: v mil. EUR (zaokrúhlené na 1 desatinné miesto) Pred akciou 2009 | Stav po akcii | Rozpočtová položka |Príjmy | | |2010 |2011 |2012 |2013 |2014 |2015 | | 410 Príspevok na dôchodok | a) Príjmy v absolútnom vyjadrení | 0,217 | |0,206 |0,206 |0,206 |0,206 |0,206 |0,206 | | | b) Zmena v príjmoch | ( | | -0,011 |-0,011 |-0,011 |-0,011 |-0,011 |-0,011 | | 400 Dane | a) Príjmy v absolútnom vyjadrení | 0,095 | |0,090 |0,090 |0,090 |0,090 |0,090 |0,090 | | | b) Zmena v príjmoch | ( | | -0,005 |-0,005 |-0,005 |-0,005 |-0,005 |-0,005 | | 404 Výnosy z mimoriadneho odvodu | a) Príjmy v absolútnom vyjadrení | 0,018 | |0,017 |0,017 |0,017 |0,017 |0,017 |0,017 | | | b) Zmena v príjmoch | ( | | -0,001 |-0,001 |-0,001 |-0,001 |-0,001 |-0,001 | | 4.2. Ľudské zdroje – pracovníci zamestnaní na plný pracovný čas (vrátane úradníkov, dočasných zamestnancov a externých pracovníkov) – pozri podrobné informácie v bode 8.2.1 Neuplatňuje sa. 5. CHARAKTERISTIKY A CIELE 5.1. Potreby, ktoré sa majú uspokojiť v krátkodobom alebo dlhodobom horizonte Povinnosti vyplývajúce zo služobného poriadku. 5.2. Pridaná hodnota v prípade zapojenia Únie, zlučiteľnosť návrhu s inými finančnými nástrojmi a možná synergia Neuplatňuje sa. 5.3. Ciele, očakávané výsledky a súvisiace ukazovatele návrhu v kontexte rámca ABM Neuplatňuje sa. 5.4. Spôsob implementácie (orientačný) X Centralizované hospodárenie X priamo na úrovni Komisie: PMO. 6. MONITOROVANIE A HODNOTENIE 6.1. Systém monitorovania Neuplatňuje sa. 6.2. Hodnotenie 6.2.1. Hodnotenie ex-ante Neuplatňuje sa. 6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností) Neuplatňuje sa. 6.2.3. Podmienky a pravidelnosť budúcich hodnotení Hodnotenie sa uskutočnilo v roku 2008. 7. Opatrenia proti podvodom Neuplatňuje sa. 8. PODROBNÉ ÚDAJE O ZDROJOCH Neuplatňuje sa. [1] Ú. v. ES P 45, 14.6.1962, s. 1385. [2] Nediferencované rozpočtové prostriedky (ďalej len „NRP“). [3] Výdavky, ktoré nespadajú do kapitoly xx 01 príslušnej hlavy xx. [4] Výdavky, ktoré spadajú do článku xx 01 04 hlavy xx. [5] Výdavky, ktoré spadajú do kapitoly xx 01 okrem výdavkov podľa článkov xx 01 04 alebo xx 01 05. [6] Pozri body 19 a 24 medziinštitucionálnej dohody.